钦定古今图书集成/明伦汇编/氏族典/第340卷 > 刘德温
## 钦定古今图书集成/明伦汇编/氏族典/第340卷 > 刘德温

按《元史刘德温传》：“德温字纯甫，大兴人，起家中书省
宣使。大德十一年，以年劳授从仕郎，调承务郎，复陞
朝列大夫、延福司丞，迁中宪大夫，同知大都路都总
管府事。辇毂之下，供亿浩繁，德温措置有法，民用不
扰，升亚中大夫，礼部侍郎，复陞嘉议大夫，同知上都
留守司事，转大司农丞，俄授永平路总管。永平，古孤”
竹国也。国初，郡守杨阿台请于朝，谥伯夷曰“清惠”，叔
齐曰“仁惠”，为庙以祠之，而祠礼犹未兴也。德温请命
有司春秋具牢礼致祭，从之，著为式，赐庙额曰“圣清”，
士论韪之。至顺四年卒。